Identifikacija ljudskih ostataka nađenih u masovnim grobnicama iz Drugog svjetskog rata u Bosni i Hercegovini

**Cilj** Prikazati rezultate identifikacije ljudskih ostataka iz Drugog svjetskog rata nađenih u dvije masovne grobnice u Ljubuškom.

**Postupci** Prikupili smo uzorke 10 ljudskih ostatka – zube i uzorke femura s 9 kostura i samo uzorak femura s 1 kostura. Izolirali smo DNA optimiziranim fenol/kloroform DNA ekstrakcijskim postupkom. Svi uzorci zahtijevali su pred-ekstrakcijsku dekalcifikaciju EDTA-om i dodatno post-ekstrakcijsko DNA filtriranje. DNA iz 12 referentnih uzoraka (brisevi sluznice obraza potencijalnih živih srodnika) ekstrahirana je Qiagen DNA ekstrakcijskim postupkom. Za DNA kvantifikaciju koristili smo QuantifilerTM Human DNA Quantification Kit. Za simultanu amplifikaciju 15 autosomalnih lokusa kratkih uzastopnih ponavljanja (prema engl, *small tandem repeats, STR*) koristili smo PowerPlex ESI Kit, a za amplifikaciju 23 Y kromosomalna STR lokusa PowerPlex Y23. Vjerojatnost podudaranja određena je standardnim statističkim postupkom.

**Rezultati** Procesirali smo ukupno 10 uzoraka – 9 zuba i jedan uzorak femura. 9 od 10 uzoraka profilirano je koristeći autosomalne STR lokuse, što je proizvelo upotrebljive DNA profile za 9 kosturnih ostataka. Usporedbom dobivenih profila s referentnim uzorcima uspješno smo identificirali 6 pojedinaca.

**Zaključak** DNA analiza omogućila je identifikaciju ostataka čak sedam desetljeća nakon Drugog svjetskog rata. Značajan postotak pozitivno identificiranih ostataka (60%), čak i u slučaju relativno malog broja broj ispitanih potencijalnih srodnika (samo 12), ukazuje na važnost suradnje s članovima lokalne zajednice, koji su u našem slučaju pomogli u identifikaciji potencijalnih srodnika žrtava i prikupljanju referentnih uzoraka.